|  |
| --- |
|  **Рождество на Пресвета Богородица** |
|  |
| 
Поглед на црквата |
| **македонска православна црква** |
| **Епархија** | Преспанско-пелагониска |
| **Архијерејско намесништво** | Прилепско |
| **Парохија** | Долненско-секиречка |
| Местоположба |
|  |
| **Координати** | 41°30′17.4″N 21°24′22.2″E﻿ / ﻿41.504833° СГШ; 21.406167° ИГД﻿ / 41.504833; 21.406167Координати: 41°30′17.4″N 21°24′22.2″E﻿ / ﻿41.504833° СГШ; 21.406167° ИГД﻿ / 41.504833; 21.406167 |
| **Место** | Костинци |
|  **Општина** | Долнени |
|  **Држава** | Македонија |
| Општи податоци |
| **Покровител** | Богородица Марија |
|  **Завршено** | 1624/1625 |
| Архитектонски опис |
|

**Рождество на Пресвета Богородица** — црква во селото Костинци. Сместена е во крајниот северен дел од селото, на десната страна од патот кој продолжува до соседното село Долгаец. Црквата е прогласена за споменик на културата.

Историја
--------

Црквата била изградена во 1624/1625 година. Од натписот над влезната врата во внатрешноста на црквата се дознава дека ктитори кои ја подигнале црквата биле поп Стојко, Милош и Коста од блиското село Стровија. Денешниот изглед се должи на неколку фази на изградба. Во првата фаза од 1624/1625 година, храмот е подигнат како мала еднокорабна црква со полукружен свод и тристрана апсида на источната страна. Во XVII век, црквата била проширена од западната страна, така што добила припрата и трем. Неодамна откриената мермерна плоча од 1918 година — напишана на македонски јазик со кирилско писмо — сведочи дека камбанаријата ја подариле браќата Костадин и Стојче Димоски.

Архитектура
-----------

Градбата на црквата има правоаголна основа со мала многуаголна апсида на источната страна над која има полукружна фреска. Влезот на црквата се наоѓа на западната страна и над него има ниша со фреска на којашто е прикажано Рождеството на Пресвета Богородица. Ниша со фреска на Богородица со Исус има и на јужниот ѕид. Кон дел од јужната страна бил дограден помошен објект, а на неговиот јужен крај се издига камбанаријата. Таа има квадратна основа и на секоја страна во горниот дел има по една монофора.

Дворот на црквата е ограден со ограда од бетонски тули и во него се сместени селските гробишта.

Живопис
-------

Црквата е живописана во сите нејзини делови. Живописот во наосот се состои од два слоја кои потекнуваат од XVII и XIX век, додека во припратата се среќава живопис од XVII, XVIII и XIX век. Фрескописот бил изработен од околни зографи, кој се истакнува со своите уметнички дострели, а исто така во црквата има и ретки дрвени икони од почетокот на XIX век. Иконите на Исус Христос, на апостолите и на Богородица ја потврдуваат големата уметничка вредност, a фрескописот го отсликува Исусовиот пат од неговото создавање, страдање па сè до распетието и неговото воскреснување.

Галерија
--------

**Надворешност**
* Северната и источната странаСеверната и источната страна
* Западната странаЗападната страна
* Влезната вратаВлезната врата
* АпсидатаАпсидата
* Јужната странаЈужната страна
* Нишата на јужната странаНишата на јужната страна

**Внатрешност**
* Фрескоживописот во внатрешноста (XVII век)Фрескоживописот во внатрешноста (XVII век)
* Натпис над фрескоживописот во внатрешноста (XVII век)Натпис над фрескоживописот во внатрешноста (XVII век)
* Фрескоживописот над влезната врата (XIX век)Фрескоживописот над влезната врата (XIX век)
* Стари дрвени икони во цркватаСтари дрвени икони во црквата
* Детал од фрескоживописот во внатрешноста (XVII-XVIII век)Детал од фрескоживописот во внатрешноста (XVII-XVIII век)
* Поглед на иконостасот и фрескоживописот на северниот ѕидПоглед на иконостасот и фрескоживописот на северниот ѕид
* Поглед на иконостасот и фрескоживописот на јужниот ѕидПоглед на иконостасот и фрескоживописот на јужниот ѕид
* Иконостасот во внатрешноста на цркватаИконостасот во внатрешноста на црквата
* Фрескоживописот во внатрешноста (XVII-XVIII век)Фрескоживописот во внатрешноста (XVII-XVIII век)
* Фрескоживописот во внатрешноста (XVIII век)Фрескоживописот во внатрешноста (XVIII век)

**Објекти во дворот**
* Влезната порта од дворот на цркватаВлезната порта од дворот на црквата
* Помошниот објект со камбанаријатаПомошниот објект со камбанаријата
* КамбанаријатаКамбанаријата
* Селските гробиштаСелските гробишта
* Гробови во дворот на цркватаГробови во дворот на црквата

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 18. ISBN 978-608-65143-2-7.
2. 1 2  „Црква „Света Богородица", село Костинци". *OldPrilep*. 25 февруари 2012.

Надворешни врски
----------------

* 

* Црква „Рождество на Пресвета Богородица" - Костинци на Ризницата ?

|  |  |  |  |  |  |
| --- | --- | --- | --- | --- | --- |
| 

| * п
* р
* у
Културно наследство во Општина Долнени |
| --- |
|  |
|  | Археолошко наоѓалиште „Градиште" (Дебреште)  •  Црква „Св. Атанасиј Житошки"  (Локвени/Житоше)  •  Зрзески манастир (Зрзе)  •  Црква „Св. Никола"  (Зрзе)  •  Црква „Рождество на Пресвета Богородица" (Костинци)  •  Спомен-дом на Блаже Конески  (Небрегово)  •  Манастирската црква „Свети Никола" и конаците (Слепче) |  |

 |